ગીર સોમનાથના વેરાવળમાં આવેલા ફીશ ફેક્ટરીમાં શુક્રવારે અચાનક ગેસ ગળતરની ઘટના બનતા 35થી વધુ કર્મચારીઓને ગંભીર હાલતમાં વેરાવળ સરકારી હોસ્પિટલમા સારવાર માટે ખસેડવામાં આવ્યા હતા. જે પૈકી 13 કર્મચારીની હાલત અતિગંભીર અને નાજુક જણાવાઈ રહી છે. ઉલ્લલેખનીય છે કે ગીર સોમનાથ જિલ્લાનું વેરાવળ મત્સ્ય ઉદ્યોગ માટે જાણીતું છે અને મોટા ભાગના સ્થાનિકો આ ઉદ્યોગ સાથે જોડાયેલા છે. ત્યારે વેરાવળ જીઆઇડીસીમાં આવેલી મત્સ્ય ફેક્ટરીમાં ગેસ લીકેજ થતા આ ઘટના બની છે. ઉલ્લેખનીય છે કે ઘટનાની જાણ થતા ફેક્ટરી માલિકો, તેમજ સંલગ્ન અધિકારીઓ ઘટના સ્થળે દોડી આવ્યા હતા. અને સમગ્ર પરિસ્થિતિ અંગે માહિતી મેળવી હતી.